SALMIJÄRVEN AMPUMARADAN JÄRJESTYSSÄÄNTÖ
	TERVETULOA OUTOKUMMUN SALMIJÄRVEN AMPUMARADALLE
1. Jokaisen ampujan ja muiden rata-alueilla liikkuvien on noudatettava niitä ohjeita ja määräyksiä, joita ampumaradan ja kunkin ampumapaikan käytöstä ja radalla oleskelusta annetaan. Jokaisen on myös huolehdittava siitä, ettei tuota vahinkoa radalle, toisille radalla liikkuville eikä vaaranna yleistä turvallisuutta tai aiheuta häiriötä.
2. Yleisestä järjestyksestä radalla huolehtivat Outokummun Riistanhoitoyhdistyksen, Outokummun reserviläisyhdistysten ja Outokummun Ampumaseuran hyväksymät ja määräämät valvojat. Valvojien nimet ja yhteystiedot ovat tämän säännön kohdassa 17. Valvojien antamia ohjeita ampumapaikkojen käytöstä ja vuorottelusta sekä yleisestä käyttäytymisestä on noudatettava.
3. Ampumaradan käyttöoikeudet 
3.1. Ampumaradalla saavat ulkopuolella varsinaisten kilpailujen harrastaa urheilu- /riista-ammuntaa Outokummun Riistanhoitoyhdistyksen, Outokummun Resrviläisyhdistys ry:n, Outokummun Reserviupseeriyhdistys ry:n ja Outokummun Ampumaseura ry:n jäsenet.
3.2. Em. yhdistysten ulkopuoliset ammuntaa harrastavat jäsenet, jotka ovat lunastaneet radan haltijan myöntämän kertaluonteisen maksun, henkilökohtaisen kausimaksun tai yhdistys-/seuramaksun.
4.  Jokaisen ampujan on valvojan niin pyytäessä esitettävä radalla aseenkantolupansa sekä selvitys em. yhdistysten jäsenyydestä tai ratamaksun suorittamisesta.
5. Kilpailuun ja ohjelmaan merkittyyn harjoitukseen on aina määrättävä valvoja, joka johtaa ammuntaa ja vastaa sen sujumisesta sääntöjen mukaan. Ellei valvojaa ole, on tilaisuuden alkaessa paikalla olevista yksi nimettävä valvojaksi.
6. Radalla saa ampua vain ampumapaikalla ja sellaisella aseella, jolle asianomainen erityisrata on tarkoitettu. Ratalaitteiden ampuminen on ehdottomasti kielletty, ja ampuja on velvollinen korvaamaan tahallisesti aiheuttamansa vahingon.
7. Aseen saa ladata vain ampumapaikalla. Rata-alueella liikuttaessa ase on aina pidettävä lataamattomana lukko avattuna tai ase taitettuna tai mahdollisuuksien mukaan kuljetuskoteloon sijoitettuna.
8. Ase on aina ampumapaikalla pidettävä suunnattuna ampumasuuntaan.
9. Asetta tai mitään muutakaan tarviketta esim. ampumapöydällä ei saa käsitellä kun ampumapaikan etupuolella on henkilöitä.
10. Radan teknillisiä laitteita on lupa asentaa, muuntaa tai korjata vain niillä henkilöillä, jotka em. yhdistysten johtokunnat ovat vastuu ratojensa osalta määränneet tai oikeuttaneet.
11. Radankäyttäjän on merkittävä ratakohtaiseen päiväkirjaan käyntinsä ajankohta, käyttämänsä ase ja ammutut laukaukset.
12. Rata- alueella liikkuminen on sallittua vain tieosuuksilla, sienestäminen ja marjastaminen on kielletty.
13. Ammuntoja seuraava yleisö voi liikkua vapaasti heille osoitetulla alueella.
14. Kuulosuojaimien käyttö ampumapaikoilla ammuntojen aikana on pakollista ja myös suositeltavaa ampumapaikan läheisyydessä. Suojalasien käyttö on haulikkoammunnoissa pakollista ja  suositeltavaa myös muissa ammunnoissa.
15. Ampumaradalle tulijan on sytytettävä punaiset varoitusvalot (ampumaradan tuloportti ja luodikkoradan pää) ennen ammuntojen aloittamista ja poistumisen yhteydessä sammutettava em. valot.
16. Ampumapaikkojen ilmoitustauluilla ja INFO-taulussa olevia ympäristöluvan mukaisia ampuma-aikoja on ehdottomasti noudatettava.
17. Ratavastaavat/radat yhteystietoineen:
Harri Pippola (res.yhdistykset)		150 m:n rata,  	puh 0400725126
Ari Holopainen (rhy)/Hannu Oinonen(rhy)	Luodikkorata (100 m)	puh 040027764/
						Hirviradat		puh 0505206607
						Haulikkoradat
Kimmo Sahlman				Pistoolirata (25/50m)	puh 0505572056
						Villikarjurata
						Pienoiskiväärirata